ОБЩИНСКИ СЪВЕТ - ШАБЛА

#

#  Препис-извлечение !

## ПРОТОКОЛ

**№ 21-А**

от проведено заседание на Общински съвет - Шабла

на 24.11.2016 година

**ОТНОСНО:** Докладна записка относно приемане на Наредба за провеждане на обществено обсъждане за поемане на общински дълг от община Шабла.

**РЕШЕНИЕ № 180.** На основание чл.21, ал.2 от ЗМСМА, и чл. 15, ал. 3 от Закона за общинския дълг, във връзка с докл. записка с вх.№ К-206/10.11.2016г., Общински съвет – Шабла:

 Приема Наредба за провеждане на обществено обсъждане за поемане на общински дълг от Община Шабла.

**С явно гласуване от присъстващите 9 общински съветника с 8 гласа - „за”, 0 „против” и 1 „въздържал се” - решението се приема**

**ОТНОСНО:**Докладна записка относно изменение и допълнение на Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на община Шабла.

**РЕШЕНИЕ № 181.**На основание чл. 21, ал. 2 от Закона за местното самоуправление и местната администрация и чл. 82, ал.1 от Закона за публичните финанси, във връзка с докл. записка с вх.№ К-207/10.11.2016г., Общински съвет – Шабла

Приема следната Наредба за изменение и допълнение на Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Шабла, приета с Решение № 424/29.11.2013 г. на Общински съвет - Шабла, както следва:

**§ 1.** В чл. 20, ал. 2 се изменя така:

„(2) Бюджетните взаимоотношения по ал. 1 може да се променят по реда на Закона за публичните финанси, въз основа на друг закон или акт на Министерския съвет.“

**§ 2.** В чл. 28 се правят следните изменения и допълнения:

1. Алинея 2 се отменя.
2. Създават се ал. 5 и 6 със следните текстове:

“(5) Кметът на община в процедура по финансово оздравяване изпраща проекта на бюджет на общината за съгласуване от министъра на финансите.

(6) В рамките на срока по ал. 4 кметът на общината представя проекта на бюджет за публично обсъждане от местната общност, като оповестява датата на обсъждането най-малко 7 дни предварително на интернет страницата на общината и в местните средства за масово осведомяване. Публичното обсъждане се провежда по ред, определен от общинския съвет. За постъпилите предложения се съставя протокол, който се внася в общинския съвет заедно с окончателния проект на бюджета.“

**§ 3.** В чл. 29 се правят следните изменения и допълнения:

1. Алинея 2 се изменя така:

“(2) Общинският съвет приема с решение бюджета на общината по показателите по чл. 45, ал.1 от Закона за публичните финанси, в срок до 15 работни дни от внасянето му от кмета. Размерите на бюджетните взаимоотношения с държавния бюджет трябва да съответстват на приетите със Закона за държавния бюджет за съответната година, както и на други, относими за общината показатели и разпоредби. При разглеждането от общинския съвет на бюджета на общината, в случай, че тя е в процедура по финансово оздравяване се обсъжда и становището на министъра на финансите по проекта на бюджет на общината. “

1. В ал. 3, т. 1 числото „5“ се заменя с „15“;
2. В ал. 3, т. 2 числото „30“ се заменя с „50“.

**§ 4.** В чл. 33, ал. 1 се изменя така:

„(1) В случай че до началото на бюджетната година държавният бюджет не бъде приет от Народното събрание, приходите на бюджета се събират в съответствие с действащите закони, а извършването на разходите и предоставянето на трансфери е в размер не по-голям от размера им за същия период на предходната година, до размера на постъпилите приходи, помощи и дарения, и при спазване на фискалните правила по Закона за публичните финанси.“

**§ 5.** Създава се раздел VII „a” с чл. 42а-42е:

**Раздел VІІ „а“**

**ФИНАНСОВИ ЗАТРУДНЕНИЯ**

Чл. 42а**.** (1) Общинaта e с финансови затруднения, когато са налице три или повече от условията посочени в чл. 130а, ал. 1 на Закона за публичните финанси.

(2) Съгласно чл. 130а, ал. 2 от ЗПФ министъра на финансите може да прецени общината, в случай, че има финансови затруднения, да бъде подпомагана с временен безлихвен заем.

Чл. 42б**.** (1)Ежегодно в срок до 10 март кметът на общината извършва оценка за наличие на условията по чл. 130а, ал. 1 от ЗПФ към края на предходната година.

(2) Когато при оценката по ал. 1 се установи, че са налице три или повече от условията по чл. 130а, ал. 1 от ЗПФ, кметът на общината в 7-дневен срок уведомява общинския съвет, че общината се намира във финансово затруднение, и предлага на общинския съвет да бъде открита процедура за финансово оздравяване, която се открива за период от една до три години.

(3) В 10-дневен срок от уведомяването по ал. 2 общинският съвет с решение, прието с мнозинство повече от половината от общия брой на общинските съветници:

1. открива процедурата за финансово оздравяване;

2. възлага на кмета да изготви план за оздравяване и да проведе публично обсъждане на плана с местната общност;

3. определя срок за изготвянето на плана, който не може да бъде по-дълъг от един месец, и определя ред и срок за провеждане на публичното обсъждане, който не може да бъде по-кратък от 14 дни.

(4) В 7-дневен срок от провеждане на публичното обсъждане общинският съвет с решение определя срока на процедурата по финансово оздравяване и приема плана за финансово оздравяване.

(5) С решенията по ал. 3 и 4 общинският съвет може да възложи на кмета на общината да направи искане до министъра на финансите за финансово подпомагане на общината под формата на временен безлихвен заем от централния бюджет за целите на изпълнението на плана за финансово оздравяване.

(6) Кметът на общината осъществява текущо наблюдение на условията по чл. 130а, ал. 1 от ЗПФ, като задължително извършва оценка, анализ и прогноза за тяхното изменение към полугодието и края на текущата бюджетна година, като при необходимост определя срокове и стъпки за предприемане на съответни действия.

Чл. 42в**.** (1**)** Планът за финансово оздравяване съдържа:

1. система от критерии и финансови показатели, определени за наблюдение, с цел постигане на финансова устойчивост и стабилност на общинските финанси;

2. индикатори за изпълнение, които да оценяват постигането на целеви стойности по показателите за ефективност, в т.ч. мерки за оптимизиране на структурата и числеността на персонала, и график за изпълнението им;

3. управленските, организационните, правните, финансовите, техническите и другите действия за осъществяването на плана, включително мерки за подобряване на събираемостта на местните приходи;

4. оценка за влиянието на плана върху предоставяните услуги;

5. други мерки, подходящи за финансовото оздравяване на общината.

(2) С плана за финансово оздравяване се определят отговорностите на кмета на общината и на общинския съвет за изпълнението на предвидените в него мерки и дейности.

(3) В случаите, при които общината има просрочени задължения, към плана по ал. 1 задължително се прилага програма за изплащане на просрочените задължения на общината, която включва:

1. мерки за приоритизиране и оптимизация на разходите;

2. мерки за повишаване на събираемостта на приходите;

3. времеви график за обслужването на просрочените задължения до пълното им изплащане.

(4) Планът за финансово оздравяване, който предвижда ползването на временен безлихвен заем по чл. 130ж, ал. 1 от ЗПФ, се съгласува предварително с министъра на финансите в рамките на срока за публично обсъждане, определен от общинския съвет. Министърът на финансите може да дава допълнителни указания относно изготвянето и съдържанието на плана.

(5) След приемането му от общинския съвет планът по ал. 4 се изпраща на министъра на финансите.

(6) Кметът на общината всяко тримесечие публикува на интернет страницата на общината информация за изпълнението на плана за финансово оздравяване.

(7) В случаите, когато на общината е отпуснат временен безлихвен заем по чл. 130ж, ал. 1 от ЗПФ, кметът на общината докладва на тримесечие на министъра на финансите за изпълнението на плана за финансово оздравяване.

Чл. 42г. (1) При наличие на тенденции за неизпълнение на поставените цели за финансова устойчивост и стабилност на общинските финанси и за трайно подобряване на финансовото състояние на общината, в процедура за финансово оздравяване общинският съвет, единствено след предварителното съгласие на министъра на финансите, може да взема решения за получаване на безлихвени заеми, както и решения за поемане на общински дълг чрез сключване на договори за заем или емитиране на общински ценни книжа и за издаване на общински гаранции при условия и по ред, определени със закон.

Чл. 42д. (1) Когато се установи, че е налице трайна тенденция за подобряване на финансовото състояние на общината, като при изпълнението на плана за финансово оздравяване са постигнати критериите по чл. 130к, ал.1 от ЗПФ, общината може да отправи искане до министъра на финансите за отпускане на допълнителна субсидия от централния бюджет за погасяване на отпуснатия временен безлихвен заем по чл. 130ж, ал. 1 от ЗПФ.

(2) Искането за допълнителна субсидия по ал. 1 се прави от кмета на общината до министъра на финансите не по-рано от 6 месеца след приемането на плана за финансово оздравяване.

Чл. 42е. (1) По предложение на кмета на общината, общинският съвет може да прекрати процедурата за финансово оздравяване преди изтичането на нейния срок, ако общината излезе от състояние на финансово затруднение.

(2) Предложение за предсрочно прекратяване на процедура за финансово оздравяване, която предвижда план за финансово оздравяване с финансово подпомагане с безлихвен заем от държавния бюджет, се съгласува предварително с министъра на финансите.

**§ 6.** В ал. 1 и ал. 5 на чл. 43, се правят следните изменения и допълнения:

1. Алинея 1 се допълва, както следва:

„(1) Кметът на общината изготвя годишния отчет за изпълнението на бюджета по показателите, по които е приет, придружен с доклад, и го внася за приемане от общинския съвет в срок до 31 август на годината, следваща отчетната година. В случаите, когато Сметната палата извършва финансов одит на годишния отчет на общината, кметът на общината внася за приемане одитирания отчет заедно с одитното становище на Сметната палата за заверка на годишния финансов отчет на общината.“

1. В ал. 5 думите „31 декември“ се заменят с „30 септември“.

**§ 7.** ВПриложение № 1 към чл. 29, ал. 1 от настоящата Наредбасе правят следните изменения и допълнения:

1. т. I.1. се изменя така:

„1. Кметът на общината представя проекта на бюджет за публично обсъждане от местната общност в срок до 20 работни дни от обнародването на закона за държавния бюджет, като оповестява датата и мястото на обсъждането най-малко 7 дни предварително на интернет страницата на общината и в местните средства за масово осведомяване.“

1. В т. II.2. думите „31 декември“ се заменят с „30 септември“.

**§ 8.** Настоящата Наредба за изменение и допълнение на Наредбата за условията и реда за съставяне на бюджетната прогноза за местните дейности за следващите три години, за съставяне, приемане, изпълнение и отчитане на бюджета на Община Шабла, влиза в сила от датата на приемането й.

**С явно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно актуализация на бюджета на община Шабла за 2016г.

**РЕШЕНИЕ № 182.**На основание чл. 52, ал. 1 и чл. 21, ал. 1, т. 6 от ЗМСМА, във връзка с докл. записка с вх.№ К-209/11.11.2016г., Общински съвет - Шабла:

1. Изменя приходната част на бюджета на община Шабла за 2016 г., както следва:

1.1. § 9336 „Друго финансиране - операции с активи - предоставени временни депозити и гаранции на други бюджетни организации” – „било“ (-) 40 000 лв., „става“ 106 426 лв.

1. Изменя и допълва поименният списък на обектите за строителство и основен ремонт, за придобиване на материални и нематериални дълготрайни активи на община Шабла за 2016 г., разпределени по дейности, параграфи и източници на финансиране, съгласно Приложение № 3, в т. ч. обекти, финансирани със средства от Републиканския бюджет, както следва:

|  |  |  |  |  |  |
| --- | --- | --- | --- | --- | --- |
| Д-ст | § | Обект | Сметна ст-ст | Сметна ст-ст | Източници на финансиране |
| Целева субсидия за кап. р-ди от РБ  | Целева субсидия за кап. р-ди от РБ | Др. общ. п-ди | Др. общ. п-ди |
| “Било” | “Става” | “Било” | “Става” | “Било”  | „Става“ |
| 2606 | 5100 | "Тротоари по ул. "Равно поле" и ул. "Нефтяник", гр. Шабла (2-ра фаза)" | 134000 | 134000 | 71550 | 72370 | 62450 | 61630 |
| 2603 | 5200 | Изграждане на битово-фекална канализация и реконструкция по уличен водопровод по ул. "Нефтяник" и изграждане на битово-фекална канализация и дъждовна канализация по ул. "Равно поле" - гр. Шабла | 1462361 | 1462361 | 8000 | 7180 | 1454361 | 1455181 |

3.Увеличава § 1000 „Издръжка“ на дейност 2623 „Чистота“ с 4 926 лв. Изменя план-сметката за дейностите по чистотата, последно изменена с Решение № 127/23.06.2016 г., съгласно /Приложение № 8/.

4. Задължава кмета на Общината, да разпредели и утвърди одобрените средства по общинския бюджет по пълна бюджетна класификация, и по разпоредители с бюджет.

**С поименно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Велизар Валентинов Иванов; Теодора Иванова Асенова; Иванка Цвяткова Пенева; Елеонора Николова Василева; Живко Спасов Иванов и Ивелина Георгиева Янакиева – Демирева**

**ОТНОСНО:** Докладна записка относно безвъзмездно право на ползване на РД „Пожарна безопасност и защита на населението“ – гр.Добрич.

**РЕШЕНИЕ № 183.**На основание чл. 21, ал.1, т.8 от ЗМСМА, чл.39, ал.3, ал.5, ал.6 от ЗОС и чл.68, ал.3 от НРПУРОИ, във връзка с докл. записка с вх.№ К-197/17.10.2016г., Общински съвет – Шабла:

1.Дава съгласие да се учреди в полза на Главна дирекция „Пожарна безопасност и защита на населението” гр. Добрич безвъзмездно право на ползване върху ПИ 83017.503.1255 по КК на гр. Шабла, представляващо сграда Пожарна гр. Шабла –с обща застроена площ 364.70 кв.м и прилежащ терен с площ – 2.644 дка.

1.1.Определя срок за безвъзмездно право на ползване 10/десет/ години, считано от датата на сключване на договора.

1.2. Към договора да бъде изготвен подробен протокол-опис, описващ състоянието на предаваните помещения и наличното оборудване.

2.Упълномощава Кмета на община Шабла да извърши всички последващи действия.

**С поименно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Велизар Валентинов Иванов; Теодора Иванова Асенова; Иванка Цвяткова Пенева; Елеонора Николова Василева; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно безвъзмездно право на ползване на НЧ „Отец Паисий 1901“ с.Езерец.

**РЕШЕНИЕ № 184.**На основание чл. 21, ал.1, т.8 от ЗМСМА, чл.39, ал.3, ал.5, ал.6 от ЗОС и чл.68, ал.3 от НРПУРОИ, параграф 6 от Закона за народните читалища, във връзка с докл. записка с вх.№ К-199/18.10.2016г., Общински съвет – Шабла:

1.Дава съгласие да се учреди в полза на Народно читалище „Отец Паисий 1901” село Езерец безвъзмездно право на ползване върху земеделска земя съгласно АОС 1022/11.08.2011г. ПИ 27108.18.12 по КК на с. Езерец, площ 50.000 дка

1.1. Определя срок за безвъзмездно право на ползване 10/десет/ години, считано от датата на сключване на договора.

2.Упълномощава Кмета на община Шабла да извърши всички последващи действия.

**С поименно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Велизар Валентинов Иванов; Теодора Иванова Асенова; Иванка Цвяткова Пенева; Елеонора Николова Василева; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно безвъзмездно право на ползване на Агенция за социално подпомагане.

**РЕШЕНИЕ № 185.**На основание чл. 21, ал.1, т.8 от ЗМСМА, чл.12, ал.3, чл.39, ал.5 от ЗОС и чл.68, ал.3 от НРПУРОИ, във връзка с докл. записка с вх.№ К-200/18.10.2016г., Общински съвет – Шабла:

1.Дава съгласие да се учреди в полза на Агенция за социално подпомагане за нуждите на изнесеното работно място в гр. Шабла безвъзмездно право на ползване върху част от ПИ 83017.504.4305.3 по КК на гр. Шабла, представляващо помещения на първи етаж в сграда Стара поликлиника гр. Шабла – кабинети и коридори с обща застроена площ 209 кв.м.

1.1. Определя срок за безвъзмездно право на ползване 10/десет/ години, считано от датата на сключване на договора.

1.2. Към договора да бъде изготвен подробен протокол-опис, описващ състоянието на предаваните помещения и наличното обзавеждане.

2.Упълномощава Кмета на община Шабла да извърши всички последващи действия.

**С поименно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Велизар Валентинов Иванов; Теодора Иванова Асенова; Иванка Цвяткова Пенева; Елеонора Николова Василева; Живко Спасов Иванов и Ивелина Георгиева Янакиева – Демирева**

**ОТНОСНО:** Докладна записка относно актуализиране на максимални цени за таксиметров превоз за пътници.

**РЕШЕНИЕ № 186.**На основание чл.21, ал.1, т.23 от ЗМСМА и чл. 24а, ал.11, ал.12 от Закона за автомобилните превози, във връзка с докл. записка с вх.№ К-193/11.10.2016г., Общински съвет – Шабла:

1.Определя максимални цени за таксиметров превоз на пътници за един километър пробег на територията на община Шабла, както следва:

* Дневна тарифа – 1,50 лв./км
* Нощна тарифа – 2,00 лв./км

2.Задължава Кмета на общината да уведоми съответните държавни органи за утвърдените максимални цени за таксиметров превоз на пътници за един километър пробег, за осъществяване на последващ контрол, съгласно законовите изисквания.

**С явно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**ОТНОСНО:** Докладна записка относно промяна на срока на валидност на Разрешението за извършване на таксиметров превоз.

**РЕШЕНИЕ № 187.**На основание чл.21, ал.1, т.23 и ал.2 от ЗМСМА, във връзка с прието Решение № ХІ.І.2.1 от 23.12.2005 г от Протокол № 11 от проведено заседание на Общински съвет гр.Шабла, състояло се на 23.12.2005г., и докл. записка с вх.№ К-204/07.11.2016г., Общински съвет – Шабла:

1.**Изменя** приетото от Общински съвет гр. Шабла Решение ХІ.І.2.1 от 23.12.2005 г., **в частта:** „*определя: срок на валидност на разрешението за извършване на таксиметров превоз на пътници – 5/пет/ години”,* **както следва** *: „*определя **12 /дванадесет/ месеца** срок на валидност на Разрешението за извършване на таксиметров превоз на пътници.“

2.Текстът на измененото решение ХІ.І.2.1 от 23.12.2005 г., придобива следният вид: “ В изпълнение на чл.24 ал.3 от Наредба № 34/1999 г. за таксиметров превоз на пътници, издадена от Министъра на транспорта , Общински съвет –Шабла определя **12 /дванадесет/ месеца** срок на валидност на Разрешението за извършване на таксиметров превоз на пътници.“

**С явно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**ОТНОСНО:** Докладна записка относно Покана за свикване на общо отчетно-изборно събрание на МИРГ Шабла-Каварна-Балчик.

**РЕШЕНИЕ № 188.**На основание чл. 21, ал. 1, т. 15 от ЗМСМА, във връзка с докл. записка с вх.№ К-205/08.11.2016г., Общински съвет - Шабла:

1.Определя г-н Мариян Александров Жечев – Кмет на община Шабла за представител на Община Шабла в Общото събрание на Сдружение с нестопанска цел „МИРГ Шабла-Каварна-Балчик“.

2.Възлага на представителя Мариян Жечев да представлява Община Шабла пред Сдружението.

3.Определя Мариян Жечев за свой представител в Управителен съвет на Сдружение с нестопанска цел „МИРГ Шабла-Каварна-Балчик.

**С поименно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Велизар Валентинов Иванов; Теодора Иванова Асенова; Иванка Цвяткова Пенева; Елеонора Николова Василева; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно одобряване на ПУП – Парцеларен план за обект: Брегоукрепване в района на къмпинг „Добруджа“ община Шабла.

**РЕШЕНИЕ № 189.**На основание чл.21, ал.1, т.11 от ЗМСМА, чл.129, ал.1 от ЗУТ, във връзка с докл. записка с вх.№ К-208/11.11.2016г., Общински съвет - Шабла:

 ***Одобрява*** ПУП - **Парцеларен план** за обект: Брегоукрепване в района на къмпинг “Добруджа”, община Шабла, в обхват част от ПИ 83017.55.177, НТП – плаж, изключителна държавна собственост и част от прилежащата акватория на Черно море с ширина 70м.

**С явно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**ОТНОСНО:**Докладна записка относно определяне на представител на община Шабла в общото събрание на „ГОЛФ ШАБЛА“ АД, ЕИК: 124712625.

**РЕШЕНИЕ № 190.**На основание чл. 21, ал.1, т.9 от ЗМСМА, във връзка с докл. записка с вх.№ К-213/23.11.2016г., Общински съвет – Шабла:

1.Определя Мариян Александров Жечев - Кмет на община Шабла, за представител на Община Шабла в общото събрание на акционерите на „ГОЛФ ШАБЛА“ АД, ЕИК: 124712625, което ще се проведе на 14.12.2016 г. от 11:00 ч., в сградата на общинска администрация – Шабла, а при липса на кворум ще се проведе по реда на чл. 227 от Търговския закон на 29.12.2016 г. от 11:00 ч., на същото място и при същия дневен ред, което да се счита за упълномощаване по смисъла на чл.226 от Търговския закон.

2. Делегира права на представителя на общината да гласува по собствена преценка за предложенията от дневния ред, посочени в покана за свикване на общото събрание на акционерите на дружеството.

**С поименно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**„За“ – Йорданка Иванова Стоева – Йорданова; Деян Георгиев Димитров; Румен Георгиев Радев; Велизар Валентинов Иванов; Теодора Иванова Асенова; Иванка Цвяткова Пенева; Елеонора Николова Василева; Живко Спасов Иванов и Ивелина Георгиева Янакиева – Демирева**

**ОТНОСНО:**Докладна записка относно приемане на Правилник за устройството и дейността на Общински детски комплекс гр.Шабла.

**РЕШЕНИЕ № 191.**На основание чл. 20 и чл. 21, ал. 1, т. 23 от Закона за местното самоуправление и местната администрация при спазване изискванията на чл. 26 и чл. 28 от Закона за нормативните актове и във връзка с чл. 49, ал. 8 от Закона за предучилищното и училищното образование и докл. записка с вх.№ К – 202/28.10.?016г., Общински съвет – Шабла:

 Приема Правилник за устройството и дейността на Общински детски комплекс гр. Шабла.

**С явно гласуване от присъстващите 9 общински съветника с 9 гласа - „за”, 0 „против” и 0 „въздържал се” - решението се приема**

**ПРЕДСЕДАТЕЛ НА ОбС-ШАБЛА: /п/**

 **/ д-р Йорданка Стоева/**

**Вярно с оригинала при ОбС-Шабла**

**Снел преписа:**

 **/ Н.Георгиева/**